CELEX: 52009PC0268
Language: fi
Date: 2009-06-16
Title: Ehdotus: Euroopan parlamentin ja neuvoston asetus lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisesta {SEK(2009)776} {SEK(2009)777}

Tärkeä oikeudellinen huomautus

|

52009PC0268

Ehdotus: Euroopan parlamentin ja neuvoston asetus lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisesta {SEK(2009)776} {SEK(2009)777}  /* KOM/2009/0268 lopull. - COD 2009/0077 */  

	[pic] | EUROOPAN YHTEISÖJEN KOMISSIO |Bryssel 16.6.2009KOM(2009) 268 lopullinen2009/0077 (COD)Ehdotus:EUROOPAN PARLAMENTIN JA NEUVOSTON ASETUSlemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisesta {SEK(2009)776} {SEK(2009)777}PERUSTELUTTällä ehdotuksella on tarkoitus muuttaa lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26. toukokuuta 2003 annettua Euroopan parlamentin ja neuvoston asetusta (EY) N:o 998/2003[1].Tätä komission ehdotusta tukee komission yksiköiden valmisteluasiakirja asetuksen (EY) N:o 998/2003 tarkistamisen vaikutustenarvioinnista.Oikeudellinen taustaAsetuksen (EY) N:o 998/2003 mukaisesti omistajansa kanssa toiseen jäsenvaltioon matkustavien lemmikkikoirien, -kissojen ja -frettien mukana on oltava passi, tai jos ne tuodaan maahan, todistus siitä, että niillä on voimassa oleva raivotautirokotus, jäljempänä ’yleinen järjestely’. Koirilla, kissoilla ja freteillä on oltava sähköinen tunniste 3. heinäkuuta 2011 lähtien.Jotta voitaisiin ottaa huomioon Irlannin, Maltan, Ruotsin ja Yhdistyneen kuningaskunnan erityistilanne raivotaudin osalta, asetuksessa (EY) N:o 998/2003 säädetään siirtymäkaudesta, jonka aikana lemmikkikoirien ja -kissojen tuontiin näihin jäsenvaltioihin sovelletaan tiukempia vaatimuksia.Saman siirtymäkauden aikana Irlanti, Malta, Ruotsi, Suomi ja Yhdistynyt kuningaskunta voivat soveltaa lisävaatimuksia ekinokokkoosin eli rakkulamatotaudin ja puutiaisten osalta tuotaessa lemmikkieläimiä niiden alueelle.Alun perin siirtymäkausi oli voimassa 3. päivään heinäkuuta 2008. Asetuksen (EY) N:o 998/2003 23 artiklan nojalla 8. lokakuuta 2007 annetun komission raportin suosituksen mukaan siirtymäkauden voimassaolo pidennettiin 30. päivään kesäkuuta 2010 lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisesta siirtymäkauden pidentämisen osalta annetulla Euroopan parlamentin ja neuvoston asetuksella (EY) N:o 454/2008[2].OngelmatVoidakseen määrittää järjestelmän, jota sovelletaan 1. heinäkuuta 2010 lähtien asetuksen (EY) N:o 998/2003 6, 8 ja 16 artiklan osalta kyseisen asetuksen 23 artiklassa edellytetyllä tavalla, komissio teki raporttinsa perusteella vaikutustenarvioinnin, jossa otetaan huomioon Euroopan elintarviketurvallisuusviranomaisen EFSAn eri lausunnot raivotaudin, rakkulamatotaudin ja puutiaisten siirtymisriskistä mainittuihin viiteen jäsenvaltioon, jos kansalliset säännöt hylätään, ja asianomaisten osapuolten hiljattaiset kuulemiset.EFSAn hyväksymissä lausunnoissa todettiin, että tiettyjen jäsenvaltioiden lemmikkieläinpopulaatiossa esiintyy huomattavasti raivotautia, joka liittyy luonnonvaraisten eläinten raivotautitilanteeseen. Lisäksi EFSA suositti, että siirrettäessä lemmikkieläimiä näistä jäsenvaltioista olisi otettava käyttöön riskinhallintatoimenpiteitä.Kyseisissä jäsenvaltiossa esiintyy ensisijaisesti raivotaudin sylvaattista muotoa eli villieläinrabiesta. Kentältä saadut tiedot osoittavat, että jos sylvaattinen raivotauti hävitetään intensiivisillä rokotusohjelmilla, joissa luonnonvaraisille eläimille annetaan syöttirokotteita, taudin esiintyminen myös kotieläimissä vähenee. Komissio on hyväksynyt joukon raivotaudin hävittämisohjelmia kyseisissä jäsenvaltioissa ja suunnittelee päättävänsä EU:n tuen kansallisille ohjelmille näiden jäsenvaltioiden alueella vuoden 2011 loppuun mennessä.EFSAn lausunnot ja yhteisön tukemat ohjelmat huomioon ottaen asetuksen (EY) N:o 998/2003 6 artiklassa säädetty siirtymäkausi olisi pidennettävä 31. joulukuuta 2011 asti.Lisäksi rakkulamatotautia ja puutiaisia koskevien EFSAn lausuntojen mukaan käytettävissä olevien tietojen perusteella ei voitu osoittaa näiden viiden siirtymäjärjestelyä soveltavan jäsenvaltion erityisasemaa tiettyjen puutiaisten ja Echinococcus multilocularis -loisen osalta eikä määritellä taudinaiheuttajien leviämisriskiä lemmikkieläinten muiden kuin kaupallisten kuljetusten kautta.Johdonmukaisuuden vuoksi on kuitenkin asianmukaista pidentää myös asetuksen (EY) N:o 998/2003 16 artiklassa säädetyn siirtymätoimenpiteen voimassaolo 31. päivään joulukuuta 2011.2009/0077 (COD)Ehdotus:EUROOPAN PARLAMENTIN JA NEUVOSTON ASETUSlemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun asetuksen (EY) N:o 998/2003 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 37 artiklan ja 152 artiklan 4 kohdan b alakohdan,ottavat huomioon komission ehdotuksen,ottavat huomioon Euroopan talous- ja sosiaalikomitean lausunnon[3],ovat kuulleet alueiden komiteaa,noudattavat perustamissopimuksen 251 artiklassa määrättyä menettelyä[4]sekä katsovat seuraavaa:(1) Asetuksessa (EY) N:o 998/2003[5] vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt.(2) Asetuksen 5 artiklassa annetaan säännökset, joita sovelletaan koirien, kissojen ja frettien kuljetuksiin asetuksen liitteessä I olevassa A ja B osassa lueteltujen jäsenvaltioiden välillä. Asetuksen 5 artiklan 1 kohdan a alakohdan mukaan eläimet on voitava tunnistaa elektronisen tunnistusmerkinnän (mikrosirun) avulla. Kyseisen asetuksen voimaantuloa seuraavan kahdeksan vuoden siirtymäkauden ajan nämä lemmikkieläimet katsotaan tunnistusmerkityiksi myös, jos niissä on selkeästi luettavissa oleva tatuointi.(3) Asetuksen (EY) N:o 998/2003 4 artiklan 1 kohdassa ja 14 artiklassa säädetään, että lemmikkieläimen omistajalla tai siitä omistajan lukuun vastaavalla luonnollisella henkilöllä on tarkastuksissa oltava mikrosirun lukemiseen tarvittavat välineet, jos mikrosiru ei ole ISO 11784 -standardin tai ISO 11785 -standardin liitteen A mukainen.(4) Tarpeettomien häiriöiden välttämiseksi, etenkin kolmansista maista tulevien kuljetusten osalta, on tarpeen täsmentää viittauksia ISO-standardeihin ennen kuin mikrosirujen käyttö tulee pakolliseksi. Viitteiden teknisen luonteen vuoksi on aiheellista sisällyttää ne liitteeseen ja muuttaa 4 ja 14 artiklaa vastaavasti.(5) Lisäksi asetuksen (EY) N:o 998/2003 5 artiklan 1 kohdan b alakohdan mukaan koiran, kissan ja fretin mukana on oltava toimivaltaisen viranomaisen hyväksymän eläinlääkärin antama passi, joka osoittaa, että eläimellä on rokotteen valmistaneen laboratorion suositusten mukainen voimassa oleva raivotautirokotus, joka on annettu kyseiselle eläimelle vähintään yhden vasta-aineyksikön annosta kohti sisältävällä kansainvälisen standardin (WHO) mukaisella inaktivoidulla rokotteella. Asetuksen (EY) N:o 998/2003 antamisen jälkeen raivotautirokotuksia varten on tullut saataville myös rekombinanttirokotteita.(6) Jotta voitaisiin sallia rekombinanttirokotteilla rokotettujen koirien, kissojen ja frettien kuljetukset, etenkin kolmansista maista, olisi säädettävä myös tällaisten rokotteiden käytön hyväksymisestä sovellettaessa asetusta (EY) N:o 998/2003 kyseisen asetuksen liitteessä säädettyjen tiettyjen teknisten vaatimusten mukaisesti.(7) Jos rokote on annettu jäsenvaltiossa, rokotteen on oltava sellainen, jolle on myönnetty myyntilupa eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY[6] tai ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 726/2004[7] mukaisesti.(8) Jos rokote on annettu kolmannessa maassa, rokotteen on täytettävä turvallisuutta koskevat vähimmäisvaatimukset Maailman eläintautijärjestön (OIE) maaeläinten diagnostisia testejä ja rokotteita käsittelevän käsikirjan asiaa koskevan luvun mukaisesti.(9) Komissiolle olisi myös annettava valtuudet antaa tieteelliseen tietoon perustuvia sääntöjä, jotka ovat samanlaisia kuin raivotaudin osalta annetut säännöt, ja säätää lemmikkieläinten kuljetuksiin sovellettavista ennaltaehkäisevistä toimista, jotka koskevat muita kyseisiin eläimiin vaikuttavia tauteja, jos tällaiset ennaltaehkäisevät toimet ovat oikeassa suhteessa tautien leviämisriskiin tällaisten kuljetusten seurauksena. Koska nämä toimenpiteet ovat laajakantoisia ja niiden tarkoituksena on muuttaa asetuksen (EY) N:o 998/2003 muita kuin keskeisiä osia täydentämällä sitä uusilla muilla kuin keskeisillä osilla, niistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[8] 5 a artiklassa säädettyä valvonnan käsittävää sääntelymenettelyä noudattaen.(10) Asetuksen (EY) N:o 998/2003 6 artiklan mukaan lemmikkieläinten tuontiin Irlantiin, Maltalle, Ruotsiin ja Yhdistyneeseen kuningaskuntaan sovelletaan lisävaatimuksia kyseisissä jäsenvaltioissa raivotaudin osalta vallitsevan erityistilanteen vuoksi. Säännöstä sovelletaan 30 päivään kesäkuuta 2010 asti siirtymätoimenpiteenä.(11) Näiden lisävaatimusten mukaan kyseisten jäsenvaltioiden alueelle tuotavat kyseiset lemmikkieläimet on tunnistusmerkittävä mikrosirulla, jollei määräjäsenvaltio anna lupaa myös selvästi luettavissa olevan tatuoinnin käyttöön. Vaatimuksiin sisältyy pakollinen vasta-aineiden määritys ennen lemmikkieläinten tuontia näiden jäsenvaltioiden alueelle raivotaudin vasta-aineiden suojaavan tason vahvistamiseksi.(12) Asetuksen (EY) N:o 998/2003 8 artiklassa säädetään koirien, kissojen ja frettien kuljetuksiin kolmansista maista sovellettavista ehdoista, jotka riippuvat alkuperämaana olevan kolmannen maan sekä määräjäsenvaltion vallitsevasta raivotautitilanteesta.(13) Asetuksen (EY) N:o 998/2003 8 artiklan 1 kohdan a alakohdan ii alakohdan mukaan tapauksissa, joissa lemmikkieläimet kuljetetaan tietyistä kolmansista maista Irlantiin, Maltalle, Ruotsiin ja Yhdistyneeseen kuningaskuntaan, sovelletaan 6 artiklassa säädettyjä lisävaatimuksia. Kyseiset kolmannet maat luetellaan asetuksen (EY) N:o 998/2003 liitteessä II olevan B osan 2 jaksossa tai C osassa.(14) Asetuksen (EY) N:o 998/2003 8 artiklan 1 kohdan b alakohdan ii alakohdan mukaan tapauksissa, joissa lemmikkieläimet kuljetetaan muista kolmansista maista, ne on asettava karanteeniin, paitsi jos ne on saatettu kyseisen asetuksen 6 artiklan vaatimusten mukaisiksi sen jälkeen kun ne on tuotu yhteisöön.(15) Asetuksen (EY) N:o 998/2003 16 artiklan mukaan lisäksi Irlanti, Malta, Ruotsi, Suomi ja Yhdistynyt kuningaskunta voivat rakkulamatotaudin sekä Irlanti, Malta ja Yhdistynyt kuningaskunta puutiaisen osalta edellyttää alueelleen tuotavien lemmikkieläinten osalta kyseisen asetuksen voimaantulopäivänä voimassa olevien erityismääräysten noudattamista. Säännöstä sovelletaan 30 päivään kesäkuuta 2010 asti siirtymätoimenpiteenä.(16) Asetuksen (EY) N:o 998/2003 23 artiklassa säädetään, että kun komissio on saanut Euroopan elintarviketurvallisuusviranomaiselta lausunnon siitä, onko serologinen koe säilytettävä, se toimittaa Euroopan parlamentille ja neuvostolle kertomuksen, joka perustuu saatuihin kokemuksiin ja riskiarviointiin. Kertomukseen liitetään asianmukaiset ehdotukset asetuksen 6, 8 ja 16 artiklan osalta 1 päivästä heinäkuuta 2010 sovellettavasta järjestelystä.(17) Komissio teki järjestelyn määrittämistä varten vaikutustenarvioinnin, joka perustui hiljattaisiin kuulemisiin ja asetuksen (EY) N:o 998/2003 23 artiklan perusteella 8 päivänä lokakuuta 2007 annettuun raporttiin[9], sekä otti huomioon EFSAn suositukset.(18) EFSA antoi 11 päivänä joulukuuta 2006 lausunnon[10] raivotaudin leviämisriskistä Irlantiin, Maltalle, Ruotsiin ja Yhdistyneeseen kuningaskuntaan raivotaudilta suojaavia vasta-aineita mittaavista serologisista testeistä luopumisen seurauksena.(19) Vuotta 2005 koskevien tietojen perusteella EFSA katsoi, että tietyissä jäsenvaltioissa raivotaudin esiintyvyys lemmikkieläimissä on huomattava. Lisäksi EFSA suositti, että kuljetettaessa lemmikkieläimiä näistä jäsenvaltioista, joissa esiintyvyys on huomattava lemmikkieläimissä, olisi otettava käyttöön riskinhallintatoimenpiteitä.(20) Näissä jäsenvaltiossa esiintyy ensisijaisesti raivotaudin sylvaattista muotoa eli villieläinrabiesta. Kentältä saadut tiedot osoittavat, että jos sylvaattinen raivotauti hävitetään intensiivisillä rokotusohjelmilla, joissa luonnonvaraisille eläimille annetaan syöttirokotteita, taudin esiintyminen myös kotieläimissä vähenee.(21) Yhteisö on hyväksynyt monia ohjelmia raivotaudin hävittämiseksi, valvomiseksi ja seuraamiseksi näissä jäsenvaltioissa tietyistä eläinlääkintäalan kustannuksista tehdyn neuvoston päätöksen 90/424/ETY[11] 24 artiklan 5 kohdan mukaisesti. Komissio aikoo lopettaa EU:n tuen kansallisille ohjelmille näiden jäsenvaltioiden alueella vuoden 2011 loppuun mennessä.(22) EFSAn lausunto ja raivotaudin hävittämistä tietyissä jäsenvaltioissa koskevat yhteisön tukemat ohjelmat huomioon ottaen asetuksen (EY) N:o 998/2003 6 artiklassa säädetty siirtymäkausi olisi pidennettävä 31 päivään joulukuuta 2011 asti.(23) EFSA antoi 18 päivänä tammikuuta 2007 lausunnon[12] rakkulamatotaudin leviämisriskistä Irlantiin, Maltalle, Ruotsiin, Suomeen ja Yhdistyneeseen kuningaskuntaan kansallisista säännöistä luopumisen seurauksena.(24) EFSA antoi 8 päivänä maaliskuuta 2007 lausunnon[13] puutiaisten leviämisriskistä Irlantiin, Maltalle ja Yhdistyneeseen kuningaskuntaan kansallisista säännöistä luopumisen seurauksena.(25) Näiden lausuntojen mukaan EFSA ei voinut käytettävissä olevien tietojen perusteella osoittaa näiden siirtymäjärjestelyä soveltavien jäsenvaltioiden erityisasemaa tiettyjen puutiaisten ja Echinococcus multilocularis -loisen osalta eikä määritellä taudinaiheuttajien leviämisriskiä lemmikkieläinten muiden kuin kaupallisten kuljetusten kautta.(26) Siirtymäjärjestelyjen johdonmukaisuuden varmistamiseksi on aiheellista pidentää 16 artiklassa säädettyjen siirtymätoimenpiteiden voimassaolo 31 päivään joulukuuta 2011.(27) Sen vuoksi asetusta (EY) N:o 998/2003 olisi muutettava,OVAT ANTANEET TÄMÄN ASETUKSEN:1 artiklaMuutetaan asetus (EY) N:o 998/2003 seuraavasti:(1) Korvataan 4 artiklan 1 kohdan toinen alakohta seuraavasti:”Edellä b alakohdassa tarkoitetussa tapauksessa lemmikkieläimen omistajalla tai siitä omistajan lukuun vastaavalla luonnollisella henkilöllä on tarkastuksissa oltava mikrosirun lukemiseen tarvittavat välineet, jos mikrosiru ei ole liitteessä Ia esitettyjen vaatimusten mukainen.”(2) Korvataan 5 artiklan 1 kohdan b alakohta seuraavasti:”b) sen mukana on oltava toimivaltaisen viranomaisen hyväksymän eläinlääkärin antama passi, joka osoittaa, ettäi) eläimellä on liitteen Ib mukainen voimassa oleva raivotautirokotusii) eläimelle on tarpeen mukaan tehty muita tauteja koskevia ehkäiseviä toimenpiteitä.”(3) Lisätään 5 artiklan 1 kohtaan alakohta seuraavasti:”Komissio voi säätää b alakohdan ii alakohdassa tarkoitetuista ehkäisevistä toimenpiteistä. Kyseisistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, päätetään 24 artiklan 4 kohdassa tarkoitettua valvonnan käsittävää sääntelymenettelyä noudattaen.”(4) Korvataan 6 artiklan 1 kohdan ensimmäisen alakohdan johdantolause ja ensimmäinen luetelmakohta seuraavasti:”1. Liitteessä I olevassa A osassa tarkoitettujen lemmikkieläinten tuontiin Irlantiin, Maltalle, Ruotsiin ja Yhdistyneeseen kuningaskuntaan sovelletaan 31 päivään joulukuuta 2011 asti seuraavia vaatimuksia:-  ne on tunnistusmerkitty 4 artiklan 1 kohdan ensimmäisen alakohdan b alakohdan mukaisesti, jollei määränpääjäsenvaltio anna lupaa 4 artiklan 1 kohdassa säädetyn kahdeksan vuoden siirtymäkauden päätymiseen saakka myös 4 artiklan 1 kohdan ensimmäisen alakohdan a alakohdan mukaisen tunnistusmerkinnän käyttöön, ja”.(5) Muutetaan 8 artiklan 1 kohta seuraavasti:a) Korvataan a alakohdan ii alakohta seuraavasti:”ii) 31 päivään joulukuuta 2011 asti johonkin liitteessä II olevassa A osassa tarkoitettuun jäsenvaltioon joko suoraan tai liitteessä II olevassa B osassa tarkoitetun alueen kautta, täytettävä 6 artiklan mukaiset vaatimukset”b) Korvataan b alakohdan ii alakohta seuraavasti:”ii) 31 päivään joulukuuta 2011 asti johonkin liitteessä II olevassa A osassa tarkoitettuun jäsenvaltioon joko suoraan tai liitteessä II olevassa B osassa tarkoitetun alueen kautta, asetettava karanteeniin.”(6) Korvataan 14 artiklan toinen kohta seuraavasti:”Edellä olevan 4 artiklan 1 kohdan ensimmäisen alakohdan b alakohdassa tarkoitetussa tapauksessa lemmikkieläimen omistajalla tai siitä omistajan lukuun vastaavalla luonnollisella henkilöllä on tarkastuksissa oltava mikrosirun lukemiseen tarvittavat välineet, jos mikrosiru ei ole liitteessä Ia esitettyjen vaatimusten mukainen.”(7) Muutetaan 16 artikla seuraavasti:a) korvataan ensimmäisessä kohdassa oleva päivämäärä ”30 päivään kesäkuuta 2010” päivämäärällä ”31 päivään joulukuuta 2011”.b) poistetaan toinen ja kolmas kohta.(8) Korvataan 19 artikla seuraavasti:”19 artikla1. Komissio voi muuttaa liitteessä I olevaa C osaa, liitettä Ib sekä liitteessä II olevaa B ja C osaa ottaakseen huomioon tilanteen kehittymisen yhteisön alueella tai kolmansissa maissa tämän asetuksen piiriin kuuluviin eläimiin vaikuttavien tautien, erityisesti raivotaudin osalta. Nämä toimenpiteet, joiden tarkoituksena on muuttaa tämän asetuksen muita kuin keskeisiä osia, hyväksytään 24 artiklan 4 kohdassa tarkoitettua valvonnan käsittävää sääntelymenettelyä noudattaen.Liitettä Ia voidaan muuttaa 24 artiklan 2 kohdassa tarkoitettua menettelyä noudattaen teknisen kehityksen ottamiseksi huomioon.2. Komissio voi tarvittaessa antaa säännöksiä, joissa täsmennetään sellaisten lemmikkieläinten enimmäismäärä, jotka voivat olla muiden kuin kaupallisten kuljetusten kohteena tämän asetuksen mukaisesti. Kyseisistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, päätetään 24 artiklan 4 kohdassa tarkoitettua valvonnan käsittävää sääntelymenettelyä noudattaen.”(9) Lisätään kaksi uutta liitettä, liite Ia ja liite Ib, jotka esitetään tämän asetuksen liitteessä.2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta Neuvoston puolestaPuhemies PuheenjohtajaLIITE”LIITE IaTunnistusmerkintää koskevat tekniset vaatimuksetAsetuksen 4 artiklan 1 kohdan soveltamiseksi elektronisella tunnistusmerkinnällä tarkoitetaan luettavaa passiivista radiotaajuudella toimivaa tunnistuslaitetta (mikrosirua), joka1. on ISO-standardin 11784 mukainen ja käyttää HDX- tai FDX-B -tekniikkaa2. voidaan lukea ISO-standardin 11785 mukaisella lukulaitteella.LIITE IbRaivotautirokotusta koskevat tekniset vaatimukset (5 artiklan 1 kohdan b alakohdan i alakohdassa tarkoitetut)Asetuksen (EY) N:o 998/2003 5 artiklan 1 kohdan soveltamiseksi raivotautirokotusta pidetään voimassa olevana, jos seuraavia vaatimuksia noudatetaan:1. Raivotautirokote:a) rokotteen on oltava muu kuin modifioitu elävä rokote, ja sen on kuuluttava yhteen seuraavista luokista:i) vähintään yhden vasta-aineyksikön annosta kohti sisältävä kansainvälisen standardin (WHO) mukainen inaktivoitu rokote taiii) rekombinanttirokote, joka ilmentää raivotautiviruksen immunisoivaa glykoproteiinia elävässä virusvektorissab) jos rokote annetaan jäsenvaltiossa, sillä on oltava myyntilupai) direktiivin 2001/82/ETY mukaisesti taiii) asetuksen (EY) N:o 726/2004 mukaisestic) jos rokote annetaan kolmannessa maassa, sen on täytettävä vähintään Maailman eläintautijärjestön (OIE) maaeläinten diagnostisia testejä ja rokotteita käsittelevän käsikirjan (vuoden 2008 laitos) luvun 2.1.13 osassa C esitetyt vaatimukset.2. Raivotautirokotusta voidaan pitää voimassaolevana vain, jos se täyttää seuraavat ehdot:a) rokote annettiin päivänä, joka ilmoitetaani) passin kohdassa IV taiii) eläimen mukana olevan terveystodistuksen asiaa koskevassa kohdassab) edellä a alakohdassa tarkoitettu päivämäärä ei saa olla aikaisempi kuin mikrosirun asettamispäivä, joka ilmoitetaani) passin kohdassa III(2) taiii) eläimen mukana olevan terveystodistuksen asiaa koskevassa kohdassac) ainakin 21 päivää on kulunut siitä, kun rokotteen valmistajan ensirokotuksen osalta edellyttämä rokotusohjelma on saatettu loppuun sen jäsenvaltion tai kolmannen maan, jossa rokotus annettiin, raivotautirokotteen 1 alakohdan b alakohdassa tarkoitetun myyntiluvan teknisten eritelmien mukaisestid) hyväksytty eläinlääkäri on merkinnyt sen jäsenvaltion tai kolmannen maan, jossa rokotus annettiin, raivotautirokotteen myyntiluvan teknisissä eritelmissä määrätyn rokotuksen voimassaoloajani) passin kohtaan IV taiii) eläimen mukana olevan terveystodistuksen asiaa koskevaan kohtaane) uusittua rokotusta (tehostetta) on pidettävä ensirokotuksena, jos sitä ei annettu edellisen rokotuksen d alakohdassa tarkoitettuna voimassaoloaikana.”[1] EUVL L 146, 13.6.2003, s. 1.[2] EUVL L 145, 4.6.2008, s. 238.[3] EUVL C […], […], s. […].[4] EYVL C 325, 24.12.2002, s. 133.[5] EUVL L 146, 13.6.2003, s. 1.[6] EYVL L 311, 28.11.2001, s. 1.[7] EUVL L 136, 30.4.2004, s. 1.[8] EYVL L 184, 17.7.1999, s. 23.[9] http://ec.europa.eu/food/animal/liveanimals/pets/petreport_en.htm.[10] The EFSA Journal (2006) 436, s. 1–54.[11] EYVL L 224, 18.8.1990, s. 19.[12] The EFSA Journal (2006) 441, s. 1–54.[13] The EFSA Journal (2007) 469, s. 1–102.